**KLAIPĖDOS MIESTO SAVIVALDYBĖS SOCIALINĖS PARAMOS TARYBOS POSĖDŽIO PROTOKOLAS**

2019 m. spalio 23 d. Nr. TAR1- 151

Klaipėda

Posėdis įvyko 2019-10-18, posėdžio pradžia - 14:30 val.

Posėdžio pirmininkas - Saulius Liekis.

Posėdžio sekretorė - Ieva Krušaitė.

Dalyvauja: Sonata Bagdonienė, Aistė Liupšienė (Pintverienė), Greta Račkauskienė, Vida Ričkienė, Asta Samoškienė, Agnė Songailaitė.

Svečiai: Klaipėdos miesto savivaldybės admininistracijos Socialinių reikalų departamento Socialinės paramos skyriaus vedėja Audronė Liesytė, Klaipėdos miesto savivaldybės administracijos Socialinių reikalų departamento Socialinės paramos skyriaus Socialinių paslaugų poskyrio vedėja S. Jakienė.

DARBOTVARKĖ:

1. Dėl Socialinės paramos tarybos dviejų narių delegavimo į Socialinių projektų dalinio finansavimo iš savivaldybės biudžeto lėšų vertinimo komisijos sudėtį.
2. Dėl Klaipėdos miesto savivaldybės 2020 m. socialinių paslaugų plano projekto svarstymo.
3. Dėl atstovų (iš Klaipėdos Socialinės paramos tarybos) delegavimo į Klaipėdos miesto savivaldybės 2021 – 2030 m. strateginiam plėtros planui parengti.
4. Kiti klausimai.

1. SVARSTYTA. Socialinės paramos tarybos dviejų narių delegavimas į Socialinių projektų dalinio finansavimo iš savivaldybės biudžeto lėšų vertinimo komisijos sudėtį.

Pirmininkas informavo, kad reikalingi du atstovai į Socialinių projektų dalinio finansavimo iš savivaldybės biudžeto lėšų vertinimo komisijos sudėtį.

Socialinės paramos tarybos nariai siūlė pirmininko S. Liekio ir Gretos Račkauskienės kandidatūras.

Saulius Liekis ir Greta Račkauskienė sutiko būti deleguoti į šią komisiją.

NUTARTA:

Bendru sutarimu nutarta į komisiją deleguoti Sauliu Liekį ir Gretą Račkauskienę.

2. SVARSTYTA. Klaipėdos miesto savivaldybės 2020 m. socialinių paslaugų plano projekto svarstymas.

Sonata Jakienė komisijos narius supažindino su 2020 m. socialinių paslaugų plano projekte pateikiamais socialinių paslaugų teikimo ir plėtros tikslais, plane pristatyta būklės analize, uždaviniais ir priemonių planu, prioritetinėmis socialinių paslaugų plėtros kryptimis, ankstesnių metų socialinių paslaugų plano įgyvendinimo rezultatais.

Socialinės paramos tarybos nariai buvo informuoti, kad 2020 m. socialinių paslaugų planas yra patalpintas Klaipėdos miesto savivaldybės administracijos internetinėje svetainėje, kur visi norintys gali išsakyti savo pastebėjimus, pasiūlymus ir rekomendacijas.

Tarybos nariai aptarė pateiktą informaciją, išsakė savo pastebėjimus ir pasiūlymus. Buvo atsakyta į iškilusius klausimus.

Taryba bendru sutarimu pritarė Klaipėdos miesto savivaldybės 2020 m. socialinių paslaugų planui.

NUTARTA:

Pritarti Klaipėdos miesto savivaldybės 2020 m. socialinių paslaugų plano projektui.

3. SVARSTYTA. Atstovų (iš Klaipėdos Socialinės paramos tarybos) delegavimas į Klaipėdos miesto savivaldybės 2021 – 2030 m. strateginiam plėtros planui parengti.

Pirmininkas S. Liekis informavo, jog gautas raštas dėl atstovų delegavimo į Klaipėdos miesto savivaldybės 2021 – 2030 m. strateginiam plėtros planui parengti.

Socialinės paramos tarybos nariai siūlė pirmininko S. Liekio kandidatūrą į Socialinės aplinkos darbo grupę.

NUTARTA:

Bendru sutarimu nutarta deleguoti Klaipėdos krašto socialinių darbuotojų asociacijos pirmininką S. Liekį į Socialinės aplinkos darbo grupę.

4. SVARSTYTA. Kiti klausimai.

Pirmininkas Socialinės paramos tarybos narius informavo, kad iš BĮ Klaipėdos miesto šeimos ir vaiko gerovės centro gavo siūlymus svarstymui:

1. „Pagalbos pinigus mokėti ne tik vaikams, kuriems Klaipėdos teikimu nustatyta globa (rūpyba), bet ir globėjams, kurie deklaruoti ir faktiškai gyvena Klaipėdos mieste, bet globoja kitos savivaldybės vaiką, tačiau kyla asmenų nepasitenkinimas, jie jaučiasi diskriminuojami ir t. t.“

Išklausius pirmą siūlymą A. Liesytė Socialinės paramos tarybos narius informavo apie globėjų materialinės paramos teikimo tvarką Lietuvoje. Taip pat informavo, kad kiekviena savivaldybė pagal Vaikų teisių tarnybos sprendimą yra atsakinga už kiekvieną savo vaiką ir jais turi rūpintis pagal savo galimybes iki pilnametystės. Vyko diskusija.

1. „Klaipėdos miesto dienos centrai nemokamai teiktų paslaugas be tėvų globos likusiems vaikams, kurie yra globojami šeimoje.“

Audronė Liesytė pasisakė, kad visi dienos centrai teikia nemokamai paslaugas vaikams, kurie patiria socialinę riziką, gali kreiptis dėl paslaugos ir paslauga bus teikiama.

1. „Parengti planą, skatinant šeimynų (juridinis asmuo, kuris globoja be tėvų globos likusius vaikus šeimos aplinkoje) kūrimąsi Klaipėdos mieste. Pavyzdžiui suteikti patalpas ar piniginę paramą įsikūrimui. Vykdyti viešinimą, kad yra galimybė Klaipėdos mieste steigti šeimynas.“

Komisijos nariai išklausė sekantį šeimos ir vaiko gerovės centro siūlymą, nariai svarstė kokios skatinimo galimybės šeimynų kūrimuisi uostamiestyje yra šiuo metu.

Audronė Liesytė informavo, kad Lietuvos Respublikos šeimynų įstatymas aiškiai numato šeimynų steigimą, lėšas ir turtą. Klaipėdos miesto savivaldybė skatina vaikų globą šeimose, joms skirdama papildomas išmokas.

1. „Tikslinga, kad globėjams (kaip ir įtėviams) būtų teisė prioritetine tvarka gauti globojamam vaikui vietą ikimokyklinio ugdymo įstaigoje.“

Komisija informaciją išklausė, aptarus paskutinį siūlymą, nariai nusprendė šį siūlymą perduoti Šeimos tarybai svarstyti.

NUTARTA:

Šeimos ir vaiko gerovės centro ketvirtą siūlymą persiųsti Šeimos tarybai svarstymui.

Posėdžio pabaiga 15:35 val.

Komisijos pirmininkas Saulius Liekis

Komisijos sekretorė Ieva Krušaitė